ওয়াশ বোতল

ওয়াশ বোতল হচ্ছে অগ্রভাগ সূচালো মোচড়ানো একধরনের বোতল, যা দিয়ে পরীক্ষাগারে টেস্টটিউবের মতো কাঁচের জিনিসপত্র ধুয়ে পরিষ্কার করা হয়। ওয়াশ বোতলের মাথাটা সরু, তাই যখন হাত দিয়ে চাপ দেয়া হয়,ভেতরের তরলের উপর যথেষ্ট চাপের উদ্ভব ঘটে এবং এর সরু অংশ দিয়ে বের হয়ে আসে। সরু অংশ দিয়ে বের হয়ে আসার ফলে এর মুখের অগ্রভাগে প্রদত্ত চাপের থেকে বেশি চাপের তরল বের হতে পারে। বেশিরভাগ ওয়াশ বোতল পলিইথিলিন নামক উপাদান দিয়ে তৈরী। এটি হচ্ছে নমনীয় দ্রাবক-প্রতিরোধী পেট্রোলিয়াম-ভিত্তিক প্লাস্টিক। বেশিরভাগ বোতলগুলির ভেতর একটি টিউব থাকে,যার ফলে এর তরল বেরিয়ে আসতে সুবিধা পায়। উপযুক্ত ঢাকনা ব্যবহার করে এর মুখটি আটকানো থাকে। ফলে বাইরের অংশের সাথে এর ভেতরের কোনো পদার্থের কোনোরূপ ক্রিয়া প্রতিক্রিয়া ঘটে না। ওয়াশ বোতলগুলিতে প্রচুর পরিমাণে ল্যাবরেটরির দ্রাবক এবং রিএজেন্ট দ্বারা পূর্ণ করা থাকে,যা দিয়ে বিভিন্ন পরীক্ষা করা যায়। এর মধ্যে রয়েছে ডিওনাইজড ওয়াটার, ডিটারজেন্ট সলিউশন এবং অ্যাসিটোন, আইসোপ্রোপানল বা ইথানল জাতীয় দ্রাবকগুলো। জৈবিক পরীক্ষাগারে অযাচিত বস্তু বা ভাইরাস থেকে পরিত্রাণের জন্য সোডিয়াম হাইপোক্লোরাইট দ্রবণটি ওয়াশ বোতলে রাখা হয়। ওয়াশ বোতলগুলোর ভেতরের দ্রবণ শনাক্ত করতে কালার কোড এবং কিছু চিহ্নর একটি ধারাবাহিক সেট রয়েছে। এরফলে ভুল হবার সম্ভাবনা কমে আসে। কেননা সামান্যতম ভুল রিএজেন্ট যোগ করা হলে বিক্রিয়া অন্য আসবে,এবং দুর্ঘটনা ঘটবার সুযোগ বেড়ে যায়। আমাদের পরীক্ষাগারে সাধারণত লাল রঙ অ্যাসিটোনের জন্য, সাদা ইথানল বা সোডিয়াম হাইপোক্লোরাইটের জন্য, মিথেনলের জন্য সবুজ, আইসোপ্রোপনোলের জন্য হলুদ এবং ডিস্টিলড পানির জন্য নীল রঙ ব্যবহৃত হয় । সম্ভাব্য বিপদ শনাক্ত করতে বিভিন্ন সুরক্ষা সতর্কতা লেবেল এর গায়ে ব্যবহৃত হয়। ইথানল বা মিথেনলের মতো উচ্চচাপযুক্ত রিএজেন্ট যখন ব্যবহৃত হয়, চাপ দূর করতে ক্যাপের মাঝে ছোট ছিদ্র রাখা হয় এবং যার ফলে দরকার ছাড়া এর মুখ দিয়ে পদার্থ বেরিয়ে আসতে পারে না। এর ফলে অনাকাঙ্ক্ষিত দুর্ঘটনা এড়ানো যায়। ওয়াশ বোতলের ব্যবহার গবেষকদের ব্যবহৃত তরলটির সঠিক পরিমাণ নিয়ন্ত্রণ এবং পরিমাপ করতে সহায়তা করে। তদুপরি, অযাচিত পদার্থ বা কণা ওয়াশ বোতলগুলির মধ্য দিয়ে যেতে পারে না। বিকার এবং সিলিন্ডার ব্যবহারের চেয়ে ওয়াশ বোতলগুলির ব্যবহার বেশি সুবিধাজনক । ওয়াশ বোতলগুলি সাধারণত পরীক্ষাগারের তাকে সুরক্ষিতভাবে রাখা হয় যাতে সেগুলি সহজেই রাখা যায় এবং যাতে অন্যান্য পরীক্ষার সময় বিঘ্ন না ঘটায়। এই জাতীয় সংযুক্তিতে দুটি রিং ক্ল্যাম্প ব্যবহার করে হয়, যা একই আকারের একটি জালির রডের সাথে যুক্ত থাকে। বিভিন্ন ধরনের ওয়াশ বোতল বিভিন্ন ধরনের পদার্থ রাখার জন্য উপযুক্ত। উদাহরণস্বরূপ, ব্রোমাইড এবং পানির মতো আলাদা দশার তরলের সাথে গ্যাস প্রবাহের মতো জন্য সর্পিল গ্যাস-লিফ্ট ওয়াশ বোতল উপযুক্ত। আবার একটি সাধারণ ওয়াশ বোতল ব্যবহার করে তরলের পরিমাণ জানা যায়। শক্তিশালী দ্রাবক এবং ধ্বংসাত্মক পদার্থের জন্য নলজিন টেফলন এফপি র ওয়াশ বোতল ব্যবহার করা যায় যা বিশেষ ধরনের প্লাস্টিক দিয়ে তৈরী করা হয়। অ্যাসিটোন এবং মিথানলের জন্য ব্যবহৃত বোতলের ঢাকনা বোতলের পদার্থ বোঝাতে এর গায়ের লেবেল Woodrift, Ray (জুলাই ১৯৪০)। "A Convenient Type of Wash Bottle"। Journal of Chemical Education। 17 (7): 323। ডিওআই:10.1021/ed017p323। বিবকোড:1940JChEd..17..323W।  Rudolph, Goetz (অক্টোবর ১৯৭৭)। "Wash bottle for volatile solvents"। J. Chem. Educ.। 54 (10): 634। ডিওআই:10.1021/ed054p634। বিবকোড:1977JChEd..54..634G।  Kjonaas, Richard A. (জুন ১৯৮৪)। "Storage of laboratory wash bottles"। Journal of Chemical Education। 61 (6): 541। ডিওআই:10.1021/ed061p541। বিবকোড:1984JChEd..61..541K।  B. B., Corson (নভেম্বর ১৯৩৮)। "Absorption efficiency of spiral gas-lift wash bottle"। Analytical Chemistry। 10 (11): 646। ডিওআই:10.1021/ac50127a015।  Earle R., Caley (জুলাই ১৯২৯)। "Simple graduated wash bottles"। Analytical Chemistry। 1 (3): 162। ডিওআই:10.1021/ac50067a027।  Nalgene® Wash Bottles, Nalgene® Wash Bottles (অক্টোবর ১৯৭৩)। "Wash Bottles"। Analytical Chemistry। 45 (12): 980A। ডিওআই:10.1021/ac60334a720।